Na temelju članka 86.a Zakona o proračunu (''Narodne novine00 broj 87/08, 136/12 i 15/15) i članka 32. Statuta Općine Garčin (''Službeni vjesnik Brodsko-posavske županije'' broj 02/18, 09/18 i 13/18 – pročišćeni tekst) Općinsko vijeće Općine Garčin na 32. sjednici, održanoj 28.01.2021. godine donijelo je

**ODLUKU**

**o kratkoročnom zaduživanju**

**Članak 1.**

Odobrava se kratkoročno zaduživanje kod Hrvatske poštanske banke d.d., Jurišićeva 4, 10000 Zagreb, do iznosa od 700.000,00 kuna.

Općina se kratkoročno zadužuje do 12 mjeseci za premošćivanje jaza nastalog zbog različite dinamike priljeva sredstava i dospijeća obveza nastalih u svezi izgradnje dječjeg vrtića.

Kamate na iznos iz stavka 1. ovog članka iznose 1,2 %.

**Članak 2.**

Međusobna prava i obveze vezane uz kratkoročno zaduživanje iz članka 1. ove Odluke biti će uređeni ugovorom s poslovnom bankom.

**Članak 3.**

Zadužuje se Načelnik za poduzimanje potrebnih pravnih radnji i potpisivanje svih akata u svezi provedbe aktivnosti iz članka 1. ove Odluke, kao i instrumenata osiguranja plaćanja.

Zadužuje se Načelnik da o korištenim sredstvima i troškovima zaduživanja redovno izvješćuje Općinsko vijeće.

**Članak 4.**

Ova Odluka stupa na snagu prvog sljedećeg dana od dana objave u ''Službenom glasilu Općine Garčin'', a objavit će se i na Internet stranicama Općine Garčin [www.opcina-garcin.hr](http://www.opcina-garcin.hr) .

**OPĆINSKO VIJEĆE**

**OPĆINE GARČIN**

Predsjednik Općinskog vijeća

Mato Jerković

KLASA: 021-05/21-01/75

URBROJ: 2178/06-01-21-01

Garčin, 28. siječnja 2021.